Document ID: 32008D0138

ΑΠΌΦΑΣΗ ΤΗΣ ΕΠΙΤΡΟΠΉΣ
της 19ης Δεκεμβρίου 2007
περί κρατικών ενισχύσεων που αφορούν αντισταθμίσεις στο πλαίσιο του διατάγματος για τα ζωικά λιπάσματα (κόπρο) (C 12/1999)
[κοινοποιηθείσα υπό τον αριθμό Ε(2007) 6777]
(Τα κείμενα στη γαλλική και ολλανδική γλώσσα είναι τα μόνα αυθεντικά)
(2008/138/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 88 παράγραφος 2,
Αφού κάλεσε τα ενδιαφερόμενα μέρη να υποβάλουν τις παρατηρήσεις τους με βάση τη(τις) διάταξη(-εις) που αναφέρεται(-ονται) ανωτέρω (1),
Εκτιμώντας τα ακόλουθα:
I. ΔΙΑΔΙΚΑΣΙΑ
(1)
Με την από 3ης Ιουλίου 1998 επιστολή οι βελγικές αρχές κοινοποίησαν την προαναφερόμενη ενίσχυση κατά τις διατάξεις του άρθρου 88 παράγραφος 3 της συνθήκης ΕΚ.
(2)
Με την από 26ης Μαρτίου 1999 επιστολή αριθ. SG-Greffe (1999) D/2211 η Επιτροπή κίνησε την κατά τα προβλεπόμενα διαδικασία έρευνας σύμφωνα με τις διατάξεις του άρθρου 88 παράγραφος 2 της συνθήκης ΕΚ. Στην συνέχεια το Βέλγιο διατύπωσε παρατηρήσεις με την από 28ης Απριλίου 1999 επιστολή.
(3)
Η Επιτροπή έλαβε από ενδιαφερόμενα μέρη παρατηρήσεις τις οποίες διαβίβασε με την από 30ής Ιουνίου 1999 επιστολή στο Βέλγιο, στο οποίο δόθηκε η ευκαιρία να απαντήσει. Οι βελγικές αρχές έστειλαν στην Επιτροπή συμπληρωματικές πληροφορίες με τις από 1ης Ιουνίου 1999, 27ης Ιουνίου 2000 και 23ης Ιουλίου 2001 επιστολές.
(4)
Με την από 12ης Μαρτίου 2007 επιστολή το Βέλγιο ενημέρωσε την Επιτροπή ότι απέσυρε το κοινοποιημένο μέτρο. Στην εν λόγω επιστολή το Βέλγιο επιβεβαίωνε ότι η ενίσχυση δεν είχε καταβληθεί.
II. ΣΥΜΠΕΡΑΣΜΑΤΑ
(5)
Μέχρι την ημερομηνία κατά την οποία της περιήλθε η αίτηση απόσυρσης από το Βέλγιο, η Επιτροπή δεν είχε λάβει καμία απόφαση κατά τα προβλεπόμενα σχετικά με την υπόψη κοινοποίηση. Υπό τις περιστάσεις αυτές, δέχεται την απόσυρση της κοινοποίησης υπό την έννοια των διατάξεων του άρθρου 8 παράγραφος 1 του κανονισμού (ΕΚ) αριθ. 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ (2).
(6)
Συνεπώς η κατά τα προβλεπόμενα διαδικασία έρευνας θα πρέπει να περατωθεί σύμφωνα με τις διατάξεις του άρθρου 8 παράγραφος 2 του κανονισμού (ΕΚ) αριθ. 659/1999, δεδομένου ότι είναι πλέον περιττή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με το παρόν η κατά τα προβλεπόμενα διαδικασία έρευνας με αντικείμενο ενίσχυση που αφορά αντισταθμίσεις στο πλαίσιο του διατάγματος για τα ζωικά λιπάσματα (κόπρου) περατώνεται σύμφωνα με τις διατάξεις του άρθρου 8 παράγραφος 2 του κανονισμού (ΕΚ) αριθ. 659/1999.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 19 Δεκεμβρίου 2007.

Labels: 18
19
4
6